# A kötél

### A Wikipédiából, a szabad lexikonból.

A kötél
Rendező: | Alfred Hitchcock
Producer: | Alfred Hitchcock
Forgatókönyvíró: | Patrick Hamilton könyve alapján Hume Cronyn Arthur Laurents
Főszerepben: | James Stewart John Dall
Zene: | David Buttolph
Operatőr: | William V. Skall Joseph A. Valentine
Vágó: | William H. Ziegler
Forgalmazó: | Warner Bros.
Bemutató: | 1948. augusztus 23.
Időtartam: | 80 perc
Nyelv: | angol
IMDb
PORT.hu

A kötél (Rope) 1948-ban készült színes (Technicolor) amerikai film.

A kötélhez a Gázlángtól ismertté vált Patrick Hamilton színműve adott alapanyagot. A kötél azzal hívta fel a figyelmet színházi eredetére, hogy 10 perces (filmtekercs) hosszúságú jelenetekből áll, mely észrevétlenül illeszkednek egymásba. A film olyan hatást kelt, mintha nem lenne benne vágás. A kameramozgások elősegítése érdekében az asztalokat és székeket folyamatosan át kellett rendezniük a kellékeseknek.

„Az egyik legnagyobb gondom az volt”, - mondta Farley Granger -„hogy bízzak benne, hogy lesz a fenekem alatt szék, mikor le kell ülnöm, hogy a segédek időben odatették.”

„Még felvétel közben is nehezen tudtuk, hol is tart a film” - mondta Stewart. - „A falak mozgásának hangja állandó problémát jelentett, és volt, hogy újra kellett venni a jelenetet a hang miatt úgy, hogy mikrofonokat használtunk, mint a rádiójátékokban.”

## [szerkesztés] Történet

Két fiatalember, Brandon és Philip úgy véli, hogy gyilkosság terén is képesek tökéletest alkotni. Kitervelnek egy bűntényt, abból kiindulva, hogy a gyilkosságra nincs semmilyen indítékuk. A közelgő ünnepi vacsora előtt egy kötéllel megfojtják legjobb barátjukat, Davidet, akit mindketten lenéznek, ugyanakkor irigyelnek is. A holttestet egy ládába rejtik, épp mielőtt megérkeznek a vacsoravendégek, köztük David menyasszonya és édesapja, valamint egykori egyetemi tanáruk és példaképük, Rupert Cadell, akinek félreértett egyetemi óráin előadott teóriáiból nyerték a gyilkosság ötletét.

Ez volt Hitch első színes filmje, ami egy helyszínen játszódott, egy lakás belsejében. A filmben Hitchcock utalt a két fiatalember homoszexualitására, de nyíltan nem ábrázolta őket melegeknek. Hamilton regényében a két fiatal fiú közötti dialógok erősen homoerotikusak, valamint a tanár és a diákok közötti kapcsolatot is ilyennek írta meg. Több rizikós elemet újra kellett írni a forgatókönyvben, hogy átengedjék a filmcenzorok.

## [szerkesztés] Szereplő

- James Stewart (Rupert Cadell)
- John Dall (Brandon Shaw)
- Farley Granger (Phillip Morgan)
- Cedric Hardwicke (Mr. Kentley)
- Douglas Dick (Kenneth Lawrence)
- Edith Evanson (Mrs. Wilson)
- Dick Hogan (David Kentley)
- Joan Chandler (Janet Walker)

## [szerkesztés] Külső hivatkozások

- A kötél a PORT.hu-n
- A kötél az Internet Movie Database oldalain

A lap eredeti címe "http://hu.wikipedia.org../../../a/_/k/A_k%C3%B6t%C3%A9l.html"

Kategóriák: 1948 filmjei | Hitchcock-filmek | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Dansk
- Deutsch
- Español
- Français
- Italiano
- Português
- Svenska